**ELŐTERJESZTÉS**

**Tiszavasvári Város Önkormányzata Képviselő-testületének**

**2022. január 17-én**

**tartandó rendkívüli ülésére**

Az előterjesztés tárgya**: a Tiszavasváriban megvalósuló tanuszoda beruházáshoz szükséges nyilatkozat megadásáról**

Melléklet:----

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/505-3/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. január 13.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A Tiszavasváriban megvalósuló tanuszoda beruházáshoz szükséges nyilatkozat megadásáról**

**Tisztelt Képviselő-testület!**

A Nemzeti Sportközpontok Jogi Igazgatósága az alábbi megkereséssel fordult az önkormányzathoz.

„Tisztelt Polgármester Úr!

Amint az Ön előtt is ismert, Magyarország Kormánya a Nemzeti Köznevelési Infrastruktúra Fejlesztési Program (a továbbiakban: Program) II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésekről szóló 1281/2017. (VI. 02.) Korm. határozatban egyetértett azzal, hogy az ennek keretében meghatározott tanterem, tornaterem és tanuszoda beruházások előkészítésére és megvalósítására állami tulajdonú ingatlanokon kerüljön sor.

Magyarország Kormánya a Határozatban egyetértett azzal, hogy a Beruházás megvalósításának feltétele, hogy az Ingatlan ingyenesen állami tulajdonba kerüljön, valamint vagyonkezelője a Nemzeti Sportközpontok legyen a létesítmény működtetésének kötelezettségével. A Kormány a Beruházás előkészítésének folytatására, valamint a Beruházás megvalósítására a Nemzeti Sportközpontokat jelölte ki.

Magyarország Kormányának fenti döntésére tekintettel szeretném kérni Tisztelt Polgármester Úr szíves segítségét és együttműködését a fejlesztés megvalósítása érdekében.

Az ingatlan tulajdonjogának megszerzése érdekében a Nemzeti Sportközpontok megtette az első szükséges lépéseket.

A beruházás előkészítésének megkezdéséhez szükséges még az Emberi Erőforrások Minisztériumának és a Magyar Nemzeti Vagyonkezelő Zrt.-nek előzetes hozzájárulására annak érdekében, hogy az NSK a fenti ingatlan tulajdonjogát a Magyar Állam javára megszerezhesse. Amennyiben Tisztelt Polgármester Úr ezzel egyetért, javaslom, hogy az addig rendelkezésre álló időben kezdjük meg az együttműködést az egyéb szükséges dokumentumok beszerzésére vonatkozóan, erre tekintettel szeretném kérni Tisztelt Polgármester Úr szíves segítségét és együttműködését a fejlesztés megvalósítása érdekében.

Az ingatlan Magyar Állam részére történő megszerzéséhez szükséges több nyilatkozat megtétele Tisztelt Polgármester Úr részéről, valamint Tiszavasvári Város Önkormányzatának döntése arról, hogy az ingatlan tulajdonjogát a fejlesztés megvalósítása érdekében ingyenesen átruházza a Magyar Állam részére.

A szükséges nyilatkozatokat tartalmazó mintát mellékelten küldöm, és erre vonatkozó igény esetén készséggel tájékoztatom Tisztelt Polgármester Urat a képviselő-testületi határozat általunk javasolt pontos tartalmáról.

Bármilyen felmerülő kérdéssel kapcsolatban állok Tisztelt Polgármester Úr rendelkezésére.”

A Nemzeti Köznevelési Infrastruktúra Fejlesztési Program II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésekről szóló 1281/2017. (VI. 2.) Korm. határozat 2. pontja az alábbiakat tartalmazza:

„2. **egyetért azzal, hogy a tanuszoda fejlesztések előfeltétele, hogy az érintett önkormányzatok a fejlesztés helyszínéül szolgáló ingatlanokat ingyenesen az állam tulajdonába adják**; ennek megfelelően felhívja a nemzeti fejlesztési minisztert, hogy kezdje meg a tárgyalásokat az érintett önkormányzatokkal a szükséges ingatlanok tulajdonjogának a Magyarország helyi önkormányzatairól szóló 2011. évi CLXXXIX. törvény 108. §-a alapján, az állam részére történő ingyenes átruházása érdekében;”

Fentiek alapján szükséges a beruházás megvalósítása helyszínéül szolgáló tiszavasvári 6661/2 hrsz-ú ingatlan ingyenes állami tulajdonba adásáról is döntenie a képviselő-testületnek.

A beruházás mielőbbi elkezdése érdekében szükséges továbbá a kért nyilatkozat megadása és mielőbbi eljuttatása a Nemzeti Sportközpontok részére.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2022. január 13.

**Szőke Zoltán**

**polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…./2022. (I.17.) Kt. számú**

**A Tiszavasváriban megvalósuló tanuszoda beruházáshoz szükséges nyilatkozat megadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1.Dönt arról, hogy a Nemzeti Köznevelési Infrastruktúra Fejlesztési Program II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésekről szóló 1281/2017. (VI. 2.) Korm. határozat szerint Tiszavasvári Város Önkormányzata 1/1 tulajdonában lévő tiszavasvári 6661/2 helyrajzi számú forgalomképes vagyoni körbe tartozó ingatlant ingyenesen a Magyar Állam tulajdonába adja.

2.Nyilatkozik arról, hogy

* a tiszavasvári 6661/2 hrsz-ú ingatlan a Magyarország helyi önkormányzatairól szóló 2011. évi CLXXXIX. törvény 108. § (3) bekezdésével összhangban az önkormányzat kötelezően ellátandó feladatainak ellátását nem veszélyezteti, és a vagyonelem kötelező önkormányzati feladat ellátásához, így különösen a nemzeti köznevelésről szóló törvényben meghatározott önkormányzati köznevelési feladatokhoz, vagy ezek finanszírozási forrásának biztosításához, vagy az önkormányzati költségvetési bevételi előirányzatok teljesítéséhez nem szükséges, az ingatlan tulajdonjogának átruházása önkormányzati feladat ellátását nem veszélyezteti.
* a tiszavasvári 6661/2 hrsz-ú ingatlan nem tartozik az önkormányzat forgalomképtelen törzsvagyonába.
* a tiszavasvári 6661/2 hrsz-ú ingatlan önkormányzati tulajdonba kerülésekor az Ingatlanhoz kapcsolódóan részben vagy egészben általános forgalmi adó levonási jog nem illette meg az Önkormányzatot, így az ingyenes tulajdonba adás az általános forgalmi adóról szóló 2007. évi CXXVII. törvény 11. §-ában foglaltak alapján mentes az általános forgalmi adó alól.

3. Elfogadja a határozat mellékletét képező nyilatkozatot és felkéri a polgármester annak továbbítására a Nemzeti Sportközpontok részére

Határidő: azonnal Felelős: Szőke Zoltán polgármester

…/2022.(I.17.) Kt. számú határozat 1. melléklete

**TISZAVASVÁRI VÁROS ÖNKORMÁNYZATÁTÓL**

4440 Tiszavasvári, Városháza tér 4.

Tel: 42/520-500, Fax: 42/275-000, E-mail: tvonkph@tiszavasvari.hu

**NYILATKOZAT**

Alulírott **Szőke Zoltán, mint Tiszavasvári Város Önkormányzata polgármestere** és képviseletére jogosultja a Tiszavasváriban megvalósuló tanuszoda beruházás helyszínéül szolgáló tiszavasvári 6661/2 helyrajzi számú, természetben a 4440 Tiszavasvári, Nyárfa út közigazgatási címen található ingatlan (a továbbiakban: Ingatlan) vonatkozásában az alábbi nyilatkozatot teszem.

Kijelentem, hogy az Ingatlan a Magyarország helyi önkormányzatairól szóló 2011. évi CLXXXIX. törvény 108. § (3) bekezdésével összhangban az önkormányzat kötelezően ellátandó feladatainak ellátását nem veszélyezteti, és a vagyonelem kötelező önkormányzati feladat ellátásához, így különösen a nemzeti köznevelésről szóló törvényben meghatározott önkormányzati köznevelési feladatokhoz, vagy ezek finanszírozási forrásának biztosításához, vagy az önkormányzati költségvetési bevételi előirányzatok teljesítéséhez nem szükséges, az ingatlan tulajdonjogának átruházása önkormányzati feladat ellátását nem veszélyezteti.

Nyilatkozom, hogy a tiszavasvári 6661/2 helyrajzi számú ingatlan nem tartozik az önkormányzat forgalomképtelen törzsvagyonába.

Az Ingatlan önkormányzati tulajdonba kerülésekor az Ingatlanhoz kapcsolódóan részben vagy egészben általános forgalmi adó levonási jog nem illette meg az Önkormányzatot, így az ingyenes tulajdonba adás az általános forgalmi adóról szóló 2007. évi CXXVII. törvény 11. §-ában foglaltak alapján mentes az általános forgalmi adó alól.

Tiszavasvári, 2022. január 17.

**Szőke Zoltán**

**polgármester**